2013. gada Daugavpils domes vēlēšanas
2013. gada Daugavpils domes vēlēšanas notika 1. jūnijā 2013. gada Latvijas pašvaldību vēlēšanās. Vēlēšanās Daugavpils domē tika ievēlēti 15 deputāti. Vēlēšanās piedalījās 11 kandidātu saraksti, kas veidoti no 182 kandidātiem. Daugavpilī vēlēšanas notika 30 iecirkņos. Vēlēšanās visvairāk balsu ieguva Saskaņas Centrs (23,02%), bet kopā pilsētas domē iekļuva 7 saraksti. Daugavpils domes vēlēšanās piedalījās 23 713 vēlētāji jeb 37,93% no balsstiesīgajiem. No vēlēšanu aploksnēm derīgas bija 23 688, bet savu balsi par kādu no sarakstiem atdeva 23 433 vēlētāji.